# Tropheus

Tropheus és un gènere de peixos de la família dels cíclids i de l'ordre dels perciformes.

## Morfologia

* Cos gruixut, allargat i lleugerament comprimit lateralment.
* Cap gros amb una curvatura característica entre la part superior dels ulls i la boca.
* Els patrons de coloració varien enormement entre varietats geogràfiques, tot i que predominen els tons foscs en les espècies del nord del llac Tanganyika i la coloració més clara en les espècies localitzades al sud.

## Alimentació

La seva alimentació és totalment herbívora. A l'aquari s'han d'alimentar amb aliments i pinsos rics en pèsols i espirulina. Una il·luminació forta permetrà el desenvolupament permanent d'algues verdes que seran aprofitades com a font d'aliment.

## Hàbitat

Totes les seues espècies habiten en aigües superficials (no més enllà dels 20 metres de fondària), essent llur límit la màxima distància a la qual pot penetrar la llum i, per tant, la presència de les algues de les que s'alimenten. Les espècies més petites, com ara Tropheus duboisi es troben a més fondària que els seus congèneres a causa de la competència d'altres espècies (pel territori i l'aliment) i amb les quals no pot competir per la seua mida més xicoteta.

## Distribució geogràfica

És endèmic del llac Tanganyika (Àfrica oriental): des de Burundi al nord fins a Zàmbia al sud.

## Costums

* Encara que són extremadament bel·ligerants conviuen en àmplies comunitats sempre que la quantitat d'aliment sigui suficient per a tots ells. Per aquesta raó -i com passa amb altres gèneres de cíclids africans- els Tropheus han de ser mantinguts en àmplies colònies on l'agressivitat es vegi minvada. Aquesta bel·ligerància es multiplica perillosament quan arriba l'època de reproducció, ja que el mascle pot arribar a matar tots els mascles rivals quan l'aquari de manteniment no és prou ampli.
* Habiten en grups familiars a redós de construccions rocoses o còdols dels quals no s'aventuren mai a abandonar.

## Taxonomia

* Tropheus annectens (Boulenger, 1900)
* Tropheus brichardi (Nelissen & Thys van den Audenaerde, 1975)
* Tropheus duboisi (Marlier, 1959)
* Tropheus kasabae (Nelissen, 1977)
* Tropheus moorii (Boulenger, 1898)
* Tropheus polli (Axelrod, 1977)

## Referències

* ↑ The Taxonomicon (anglès)
* 1 2 3 4 Aquanovel.com Arxivat 2009-01-22 a Wayback Machine. (castellà)
* ↑ ZipCodeZoo (anglès)
* ↑ Boulenger, G. A. 1900. Matériaux pour la faune du Congo. Poissons nouveaux du Congo. Sixième Partie. Mormyres, Characins, Cyprins, Silures, Acanthoptérygiens, Dipneustes. Ann. Mus. Congo (Ser. Zool.) v. 1 (fasc. 5): 129-164, Pls. 48-56.
* ↑ Nelissen, M. H. J. & D. F. E. Thys van den Audenaerde 1975. Description of Tropheus brichardi sp. nov. from Lake Tanganyika (Pisces, Cichlidae). Rev. Zool. Afr. v. 89 (núm. 4): 974-980.
* ↑ Marlier, G. 1959. Observations sur la biologie littorale du Lac Tanganyika. Rev. Zool. Bot. Afr. v. 59 (núms. 1-2): 164-183, Pls. 1-2.
* ↑ Nelissen, M. H. J. 1977. Description of Tropheus moorii kasabae n. sspec. (Pisces, Cichlidae) from the south of Lake Tanganyika. Rev. Zool. Afr. v. 91 (núm. 1): 237-242.
* ↑ Egger, B., B. Obermüller, H. Phiri, C. Sturmbauer i K.M. Sefc, 2006. Monogamy in the maternally mouthbrooding Lake Tanganyika cichlid fish Tropheus moorii. Proc. R. Soc. B 273:1797-1802.
* ↑ Axelrod, G. S. 1977. A new species of Tropheus (Pisces: Cichlidae) from Lake Tanganyika. J. L. B. Smith Inst. Ichthyol. Spec. Publ. Núm. 17: 1-12.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Practical Fishkeeping (anglès)
* ↑ UNEP-WCMC Species Database (anglès)
* ↑ Dictionary of Common (Vernacular) Names (anglès)
* ↑ Catalogue of Life (anglès)

## Enllaços externs

* uBio (anglès)
* elacuarista.com Arxivat 2008-09-20 a Wayback Machine. (castellà)